ai4bharat/Pralekha huggingface dataset:
صدر جمہوریہ کا سکریٹریٹ
راشٹرپتی بھون کو عوام کے لئے 6 فروری بروز ہفتہ، دوبارہ کھول دیا جائے گا
نئی دہلی، یکم فروری 2021 ۔
کووڈ-19 کے سبب 13 مارچ 2020 سے راشٹرپتی بھون کو لوگوں کے لئے بند کردیا گیا تھا۔ اسے 6 فروری 2021 سے عوام کے لئے دوبارہ کھول دیا جائے گا۔ یہ  ہفتہ اور اتوار کو کھلے گا۔ ناظرین ویب سائٹ https://presidentofindia.nic.in یا https://rashtrapatisachivalaya.gov.in/ پر جاکر اپنی جگہ بک کراسکتے ہیں۔ حسب سابق 50 روپئے کا برائے نام رجسٹریشن چارج فی ناظر وصول کیا جائے۔ سماجی فاصلے کے ضابطے پر عمل درآمد کے لئے پہلے سے بُک تین ٹائم سلاٹ مقرر کئے گئے ہیں، جو کہ 10:30، 12:30 اور 14:30 ہیں۔ ہر ٹائم سلاٹ میں زیادہ سے زیادہ 25 لوگوں کو داخلے کی اجازت ہوگی۔ ٹور کے دوران ناظرین کو کووڈ پروٹوکول پر عمل کرنا ہوگا، جس میں ماسک پہننا، سماجی فاصلے کو برقرار رکھنا وغیرہ شامل ہیں۔
ریلوے کی وزارت
اپنے مقصد کے لئے وقف مال بھاڑا گلیارہ اسکیم
ریلویز ، مواصلات اور الیکٹرانک اینڈ انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریر جواب میں بتایا کہ ہندوستانی ریلوے نے مال برداری کی شرحوں کو مسابقتی بنانے کے لیے متعدد پہل قدمیاں /اقدامات کیے ہیں جن میں مندرجہ ذیل اقدامات شامل ہیں: خالی بہاؤ کی سمتوں میں آزادانہ خودکار مال برداری کی چھوٹ کی پالیسی، کھلی اور فلیٹ ویگنوں میں بیگ والے سامان کی لوڈنگ پر دی جانے والی رعایت، اڑان بھرنے کے لیے مال برداری میں 40فیصد رعایت، اسٹیشن سے اسٹیشن کی شرح، کنٹینر کے لیے راؤنڈ ٹرپ کی بنیاد پر چارجنگ، راؤنڈ ٹرپ ٹریفک، لدے کنٹینرز پر ہولیج چارج پر 5 فیصد رعایت، خالی کنٹینرز اور فلیٹ ویگنوں کی نقل و حمل پر 25 فیصد رعایت، کنٹینر فریٹ ٹوکری کی توسیع کے لیے بڑی تعداد میں اشیاء کو ڈی نوٹیفائی کر دیا گیا ہے، وغیرہ۔
ریل کارگو کو سنبھالنے کے لیے اضافی ٹرمینلز کی ترقی میں صنعت سے سرمایہ کاری کو فروغ دینے کے لیے، ایک نئی’گتی شکتی ملٹی ماڈل کارگو ٹرمینل ‘پالیسی 15.12.2021 کو شروع کی گئی ہے اور اس کا ہدف 100 گتی شکتی کارگو ٹرمینلز  کو اگلے تین مالی سالوں میں یعنی 23-2022 ،24- 2023 اور 25-2024 میں کمیشن کرنے کا ہے ۔
وزارت ریلوے کے پاس جنرل پرپز ویگنوں، خصوصی مقصد/اعلی صلاحیت والی ویگنوں اور آٹوموبائل کیریئر ویگنوں میں نجی سرمایہ کاری کو راغب کرنے کی اسکیمیں ہیں۔ 22-2021 کے دوران جنرل پرپز ویگن انویسٹمنٹ اسکیم، لبرلائزڈ اسپیشل فریٹ ٹرین آپریٹر اسکیم اور آٹوموبائل فریٹ ٹرین آپریٹر اسکیم کے تحت تقریباً 150 ریک کی خریداری کی منظوری دی گئی ہے۔
مال برداری کی منڈی میں ریلوے کے حصہ کو بہتر بنانے اور اسے مزید پرکشش بنانے کے لیے متعدد اقدامات کیے گئے ہیں جیسے فی ویگن اضافی ٹریفک لے جانے کے لیے ایکسل بوجھ میں اضافہ، مال برداری کے کاموں میں وسیع کمپیوٹرائزیشن کا استعمال، اعلیٰ گاڑیوں کی تعیناتی صلاحیت والے انجن اور زیادہ صلاحیت والی ویگنیں، ویگنوں اور انجنوں کی دیکھ بھال کے طریقوں میں بہتری، ٹریک اور سگنلنگ میں بہتری، نئی ٹیکنالوجی اور انتظامی طریقوں کو اپنانے کے لیے عملے اور افسران کی تربیت، وغیرہ۔ اس کے علاوہ سگنلنگ میں مصنوعی ذہانت پر مبنی رموٹ ڈائگنوسٹک اور پریڈیکٹیو کی برقراری کی بھی کوشش کی جا رہی ہے۔
فی الحال، ریلوے کی وزارت نے دو ڈیڈیکیٹڈ فریٹ کوریڈورز  یعنی مشرقی وقف فریٹ کوریڈور  لدھیانہ سے سون نگر  اور مغربی وقف فریٹ کوریڈور  جواہر لال نہرو پورٹ ٹرمینل  سے دادری  کی تعمیر کا ذمہ لیا ہے۔ اس وقت ڈی ایف سی کے 2843 کلومیٹر میں سے 1110 کلومیٹر مکمل ہو چکا ہے۔ مزید ریلوے کی وزارت نے مشرقی ساحلی راہداری ، مشرقی-مغربی راہداری  اور شمال-جنوب سب کوریڈور ڈیڈیکیٹڈ فریٹ کوریڈور) کے لیے سروے/تفصیلی پروجیکٹ رپورٹ کی تیاری کے لیے بھی منظوری دی ہے۔
زراعت اور کاشتکاروں کی فلاح و بہبود کی وزارت
مرکزی وزیر زراعت کی موجودگی میں گجرات میں ورلڈ بی ڈے منایا گیا
پانچ ریاستوں میں شہد کی جانچ کی سات لیباریٹریوں اور پروسیسنگ یونٹوں کا افتتاح
وزیر زراعت نے شہد کی مکھیاں پالنے والوں سے کہا کہ وزیر اعظم کا مقصد چھوٹے کسانوں کو بااختیار بنانا ہے
دیہی آبادی کی ترقی کے ساتھ ہی ملک ترقی کرے گا:جناب تومر
’’ورلڈ بی ڈے‘‘ یعنی شہد کی مکھیوں کا عالمی دن آج پورے جوش وخروش کے ساتھ منایا گیا جبکہ مرکزی وزیر زراعت نے کہا کہ وزیر اعظم کی قیادت میں حکومت ملک میں ’’سویٹ ریوولوشن‘‘ لانے کے لئے بہت سنجیدگی سے کام کررہی ہے۔ اس موقع پر ٹینٹ سٹی2، ایکتا نگر، نرمدا، گجرات میں قومی سطح کی ایک تقریب کا اہتمام کیا گیا جہاں زراعت اور کسانوں کی بہبود کے مرکزی وزیر جناب نریندر سنگھ تومر موجود تھے۔ جناب تومر نے پروگرام کے مقام پر ایک نمائش کا افتتاح کیا اور جموں وکشمیر میں پلوامہ، باندی پورہ اور جموں ، کرناٹک میں تمکر ، اترپردیش میں سہارنپور، مہاراشٹر میں پُنے اور اتراکھنڈ میں شہد کی جانچ کرنے والی لیباریٹریوں اور پروسیسنگ یونٹوں کا گجرات سے ورچوئل طریقے سے افتتاح کیا۔ جناب تومر نے کہا کہ چھوٹے کسانوں کو بااختیار بنانا محترم وزیر اعظم جناب نریندر مودی جی کا مقصد ہے۔ انھوں نے کہا کہ ہندوستان کی تقریبا 55 فی صد آبادی دیہی ہے اور ملک اسی صورت میں ترقی کرسکتا ہے جب دیہی آباد ی کی ترقی ہو۔
مرکزی حکومت کی فنڈنگ والی اسکیم ’’شہد کی مکھی پالن اور شہد مشن‘‘ کا مقصد پانچ بڑی علاقائی اور سو چھوٹی شہد اور ذیلی مصنوعات کی جانچ لیباریٹریز قائم کرنا ہے جن میں سے تین جدید ترین لیباریٹریز قائم کی جاچکی ہیں جبکہ 25 چھوٹی لیباریٹریز قیام کے مرحلوں میں ہیں۔ حکومت ہند اور ریاستی حکومتیں مشترکہ طور کوشش کررہی ہیں اور شہد کی مکھیاں پالنے والوں کی صلاحیت سازی پر توجہ مرکوز کی جارہی ہے تاکہ وہ سائنٹفک تکنیک اپنا کر شہد کی پیداوار بڑھاسکیں۔
جناب تومر نے یاد کہ جب وزیر اعظم گجرات کے وزیر اعلیٰ تھے انھوں نے گجرات کی ترقی کی نئی سمتیں متعین کی تھیں، ان کی حکومت گجرات میں غریب اور چھوٹے کسانوں کی بہبود اور فروغ کے لئے انتہائی فکر مند تھی۔ گجرات ترقی کے لئے ایک نظیر بن گیا ہے۔ پروگرام کے دوران مختلف ریاستوں سے آئے کسانوں نے مرکزی وزیر زراعت سے بات چیت کی اور اپنے تجربات سے انھیں آگاہ کیا کہ کس طرح شہد کی مکھی پالنے سے ان کی آمدنی میں اضافہ ہوا ہے۔
زراعت اور کسانوں کی بہبود کے مرکزی وزیر مملکت جناب کیلاش چودھری نے کہا کہ حکومت نے شہد کی مکھیاں پالنے والوں کے لئے مختلف اسکیموں کے ذریعے مطلوبہ وسائل اور نئی ٹیکنالوجی دستیاب کرائی ہے۔ جناب چودھری نے کہا کہ وزیر اعظم جناب نریندر مودی نے کسانوں کی بہبود کے لئے لگاتار کام کیا ہے۔ حتی کہ کووڈ عالمی وباء کے دوران بھی۔
گجرات کے وزیر زراعت جناب راگھو جی پٹیل نے زراعت اور کسانوں کی بہبود کی وزارت کی جانب سے گجرات کو اس تقریب کے لئے منتخب کرنے پر خوشی ظاہر کی۔
ریپبلک آف سلووینیا کے بغیر ایف اے او کے ہندوستان میں نمائندے، زراعت اور کسانوں کی بہبود کے سکریٹری اور بڑی تعداد میں شہد کی مکھیاں پالنے والوں نے اس تقریب میں شرکت کی۔
بجلی کی وزارت
آزادی کا امرت مہوتسو کے حصے کے طور پر تین ریاستوں میں آر ای سی کی طرف سے بجلی اتسو کا انعقاد کیا گیا
نئی دہلی، 29 اپریل، 2022/ بھارت کی آزادی کے 75 سال پورے ہونے کی تقریبات منانے کے لیے آزادی کے امرت مہوتسو کے حصے کے طور پر گاؤوں میں بجلی پہنچانے سے متعلق کارپوریشن لمیٹڈ نے جو بجلی کی وزارت کے تحت سرکاری بنیادی ڈھانچے کو رقم فراہم کرنے والی ایک کمپنی ہے منی پور، اڈیشہ اور چھتیس گڑھ ریاستوں میں بجلی اتسو کا انعقاد کیا۔ اس تقریب کی تاریخ 28 اپریل ، 2022 کو خاص طور پر چنی گئی کیونکہ دین دیال اپادھیائے گرام جیوتی یوجنا کے تحت سبھی گاؤوں بجلی سے متعلق بنیادی ڈھانچہ فراہم کرنے کے چار سال مکمل ہو رہے ہیں۔ اس موقعے پر منی پور کا لیسان گاؤں ان گاؤوں میں سے ایک ہے جہاں ان تقریبات کا انعقاد کیا گیا کیونکہ 28 اپریل، 2018 کو ڈی ڈی یو جی جے وائی کے تحت ایسا آخری گاؤں ہے جسے گرڈ سے جوڑا جائے گا۔ ملک کی گاؤوں میں بجلی پہنچانے کی مہم سے بھی بین الاقوامی توانائی ایجنسی نے بہت بڑی کامیابیوں میں سے ایک کے طور پر تسلیم کیا ہے۔
اس موقعے پر بہت سی معروف شخصییں موجود تھیں اور اس میں قریب کے گاؤوں اور ضلعوں کے لوگ بھی ہجوم کی شکل میں آئے تھے۔ ان شخصیتوں نے بجلی کے فوائد اور دیہی علاقوں میں بجلی کاری کے دوران درپیش چیلنجوں کو اجاگر کیا اور یہ بتایا کہ بجلی کی فراہمی سے زندگی کے معیار میں کس طرح اضافہ ہوا ہے۔ اس تقریب میں ڈی ڈی یو جی جے وائی اسکیم کے بہت سے مستفیدین بھی شامل ہوئے جنہیں ان کے تجربے سے واقف ہونے کے لیے اسٹیج پر مدعو کیا گیا۔
گاؤں والوں کی تفریح کے لیے رقص اور لوک گاین جیسے مختلف ثقافتی پروگراموں کا انعقاد کیا گیا تاکہ بجلی کے استعمال ، بلنگ اور توانائی کی کفالت کے بارے میں بیداری میں اضافہ کیا جائے۔ عوام کو جانکاری دینے کے لیے مختلف سرکاری پروگراموں کے بارے میں سوال بھی پوچھے گئے۔ یہ تقریب ایل ای ڈی بلب مقابلے کے فاتحین کو انعام کے طور پر تقسیم کرنے کے ساتھ ختم ہو گئی۔
عوام کے اس بڑے اجتماع کو دیکھ کر کہا جا سکتا ہےکہ سماجی دوری جیسے کووڈ سے حفاظت کے سبھی اصولوں اور ماسک پہننے جیسے اصولوں کو یقینی بنایا گیا ۔ سبھی حاضرین کو ماسک بھی فراہم کیے گئے۔
۔۔۔
ش ح ۔ اس۔ ت ح ۔
U –4841
(Visitor Counter : 100
الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹکنالوجی کی وزارت نے الیکٹرانکس مرمت خدمات آؤٹ سورسنگ  پر پائلٹ پروجیکٹ کا آغاز کیا
ای آر ایس او اگلے پانچ برسوں میں آؤٹ سورس مرمت سے بھارت کو گلوبل ریپیئر کیپیٹل آمدنی کی صلاحیت 20 بلین ڈالر تک لے جائے گا
بھارت کو عالمی الیکٹرانکس پاور ہاؤس بنانے کے لیے وزیر اعظم جناب نریندر مودی کے مجموعی وژن کے مطابق حکومت نے آج ای آر ایس او پائلٹ پہل کا آغاز کیا تاکہ بھارت کو دنیا کا مرمت کا دارالحکومت بنانے کے لیے کچھ تبدیلی لانے والی پالیسی اور عمل میں تبدیلیاں پیدا کی جاسکیں۔
صنعت کی ترقی کے لیے حقیقی عزم کا مظاہرہ کرتے ہوئے ، ایم ای آئی ٹی وائی ، سی بی آئی سی ، ڈی جی ایف ٹی اور ایم او ای ایف اینڈ سی سی نے تبدیلی کی پالیسی اور عمل میں تبدیلیوں کو نافذ کرنے کے لیے صنعت کے ساتھ مل کر کام کیا جس سے بھارت عالمی سطح پر آئی سی ٹی مصنوعات کے لیے سب سے پرکشش مرمت کی منزل بن جائے گا۔ اگلے پانچ سالوں میں بھارت کی ای آر ایس او صنعت سے بھارت کو 5 بلین ڈالر تک کی آمدنی حاصل ہونے کا امکان ہے اور لاکھوں ملازمتیں بھی پیدا ہوں گی۔
اس منصوبے کو بھارت کے لیے انقلاب آفریں تسور کیا جارہا ہے اور حکومت نے بھارت کو اب تک استعمال نہ ہونے والے شعبے میں عالمی رہنما بنانے کے لیے اس کی حمایت کی ہے۔ یہ عمل اور پالیسی تبدیلیاں الیکٹرانکس اور آئی ٹی، ریلوے اور مواصلات کے مرکزی وزیر جناب اشونی ویشنو کے وژن اور وزیر اعظم جناب نریندر مودی کی قابل رہنمائی میں ممکن ہوئی ہیں۔
حکومت کے مختلف محکموں نے مرمت کی صنعت کے ساتھ گہری بات چیت کے بعد پچھلے کچھ مہینوں میں ای آر ایس او کے لیے درکار پالیسی اور عمل کی تبدیلیوں کو متعارف کرایا ہے اور ایک محدود پائلٹ کے ذریعہ ان کی افادیت اور کارکردگی کی توثیق کی جارہی ہے۔ پائلٹ بنگلورو میں منعقد کیا جارہا ہے اور آج سے شروع ہونے والے تین ماہ کی مدت کے لیے چلایا جائے گا۔ پانچ کمپنیوں فلیکس، لینوو، سی ٹی ڈی آئی، آر لاجک اینڈ فارسرو نے پائلٹ کے لیے رضاکارانہ طور پر خدمات انجام دی ہیں۔ پائلٹ کے بعد ایک تفصیلی جائزہ لیا جائے گا اور ضرورت کے مطابق عمل اور پالیسی میں ترمیم کی جائے گی۔
وزیراعظم جناب نریندر مودی کی جانب سے مشن ایل آئی ایف ای کی حمایت کی اپیل کے مطابق ای آر ایس او کی پہل عالمی ماحولیاتی استحکام کے لیے گیم چینجر ثابت ہوگی اور ماحولیات اور ہمارے سیارے کے تئیں بھارت کے عزم کا اعادہ کرتی ہے۔ یہ دنیا بھر کے لیے آئی سی ٹی مصنوعات کی سستی اور قابل اعتماد مرمت فراہم کرکے عالمی سطح پر ڈیوائس کی زندگی کی توسیع کو ممکن بنائے گا۔•U. No. 5674
(Visitor Counter : 71
خواتین اور بچوں کی ترقیات کی وزارت
نوجوانوں کو ہنرمند بنانےکے لئے یووا پہل
نئی دہلی،28؍نومبر:یونیسیف نے مطلع کیا ہے کہ اس نے یکم نومبر 2019ء کی تاریخ کو ہندوستان میں ‘یووا’جنریشن اَن لمٹیڈ کا آغاز کیا ہے۔ یونیسیف کے مطابق جنریشن لمٹیڈ، جسے ہندوستان میں یووا کے نام سے معروف ہے،ایک کثیر اسٹیک ہولڈر اتحاد ہے، جس کا مقصد نوجوانوں کو ثمر آور زندگی اور مستقبل کے کام کے لئے متعلقہ ہنر حاصل کرنے کے راستے میں آسانی فراہم کرنا ہے۔ یووا کے نشانے کے تحت شامل عمر گروپ کے لوگوں میں نو عمر لڑکے اور لڑکیاں ہیں، جس کا کلیدی مشن مروجہ تعلیمی نظام کے اندر اور باہرنوجوانو ں کے لئے بنیادی ،قابل منتقلی اور 21ویں صدی کے ہنروں تک رسائی کو فروغ دینا ہے۔اس میں بنیادی ہنروں کی تعریف کا تعین، لائف اسکلز، لچکدار سیکھنے کے عمل اور اثر انگیز ڈلیوری ماڈلز کی شناخت کرنا اور انہیں رفتار فراہم کرنا شامل ہیں۔
یووا کا مقصد بازار کے مواقع  تک رسائی کے لئے نوجوانوں کی رہنمائی کرنےکے لئے مناسب پلیٹ فارم تیار کرنا اور اسکولی تعلیم میں کیریئر گائڈنس کی سہولت دستیاب کرانا ہے۔
خواتین اور بچوں کی بہبودی کی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں یہ اطلاع فراہم کی۔
جدید اور قابل تجدید توانائی کی وزارت
اِریڈا  نے سہ ماہی پی اے ٹی میں اب تک کا سب سے زیادہ منافع 295 کروڑ روپے حاصل کئے، خالص این پی اے گھٹ کر 1.61 فیصد ہوا
انڈین رینیوایبل انرجی ڈیولپمنٹ ایجنسی لمیٹڈ ، حکومت ہند کی ایک منی رتن  کمپنی ہے جو نئی اور قابل تجدید توانائی کی وزارت کے مکمل انتظامی کنٹرول میں کام کرتی ہے، نے اپنی سہ ماہی میں پرافٹ آف ٹیکس  کی شکل میں 295 کروڑ روپے کا منافع کمایا جو اب تک کا سب سے زیادہ منافع ہے اور یہ ایک غیر معمولی حصول یابی ہے۔ اس کے ساتھ ہی مال سال 2023-24 کی پہلی سہ ماہی میں اس نے پرافٹ بیفور ٹیکس  کی شکل میں 440 کروڑ روپے کمائے۔ یہ حصول یابی پچھلے مالی سال 2022-23 کی اسی مدت کے مقابلے میں بالترتیب 30 فیصد اور 29 فیصد کا قابل ذکر اضافہ دکھاتا ہے۔ اِریڈا  نے خالص غیر کارکردگی والے اثاثے  میں بھی اہم کمی درج کی ہے ، جس سے اسے مالی سال 2023-24 کی پہلی سہ ماہی م 2.92 فیصد سے گھٹاکر مالی سال 2022-23 کی پہلی سہ ماہی میں 1.61 فیصد پر لادیا ہے جو سال در سال کی بنیاد پر قابل ذکر 45 فیصد کی کمی  کی نمائندگی کرتا ہے۔
کمپنی کی غیر معمولی کارکردگی اور مسلسل ترقی کی رفتار کو سراہتے ہوئے، اِریڈا کے بورڈ آف ڈائریکٹرز نے، آج 12 اگست 2023 کو منعقدہ ایک میٹنگ میں، مالی سال 2023-24 کی پہلی سہ ماہی کے لیے آڈٹ شدہ مالیاتی نتائج کو منظوری دی۔
پچھلے سال کے مقابلے میں، اِریڈا کی لون بک میں 30 جون 2022 تک کے 32679 کروڑ روپے سے 30 جون 2023 تک 47207 کروڑ روپے کی توسیع ہوئی، جو پہلی سہ ماہی کے دوران 44 فیصد کی مضبوط ترقی کو ظاہر کرتا ہے۔ کمپنی نے 3173 کروڑ روپے کے قرض کی تقسیم کا نشانہ حاصل کیا اور آپریشنز سے کل آمدنی 1143 کروڑ روپے ہوئی، جو پچھلے سال کی اسی سہ ماہی کے مقابلے بالترتیب 272 فیصد اور 45 فیصد کا اضافہ ظاہر کرتا ہے، جس میں قرض کی تقسیم 852 کروڑ روپے اور آپریشنز سے کل آمدنی 786 کروڑ روپے تھی۔
مالی سال 2022-23 کی اسی مدت کے مقابلے میں مالی سال 2023-24 کی پہلی سہ ماہی کے لیے قابل ذکر مالیاتی جھلکیاں اس طرح ہیں:
• آپریشنز سے کل آمدنی: 786 کروڑ روپے کے مقابلے میں 1143 کروڑ روپے 
• ماقبل ٹیکس منافع: 340 کروڑ روپے کے مقابلے 440 کروڑ روپے 
• مابعد ٹیکس منافع: 226 کروڑ روپے کے مقابلے 295 کروڑ روپے 
• قرض کی تقسیم: 852 کروڑ روپے کے مقابلے 3173 کروڑ روپے 
• لون بک: 32679 کروڑ روپے کے مقابلے 47207 کروڑ روپے 
• خالص اثاثہ: 5514 کروڑ روپے کے مقابلے 6290 کروڑ روپے 
• خالص این پی اے: 2.52 فیصد کے مقابلے 1.61 فیصد 
• مجموعی این پی اے: 5.33 کے مقابلے 3.08 فیصد 
اریڈا کے صدر اور منیجنگ ڈائریکٹر جناب پردیپ کمار داس نے کمپنی کی ترقی کا کریڈٹ اسٹیک ہولڈرس کے اعتماد اور حمایت کو دیا۔ انہوں نے بجلی و نئی اور قابل تجدید توانائی کے مرکزی وزیر جناب آر کے سنگھ کے تئیں ممنونیت کا اظہار کیا۔ نئی اور قابل تجدید توانائی کے مرکزی وزیر مملکت جناب بھگونت کھوبا؛ ایم ایم آر ای کے سکریٹری اور بورڈ آف ڈائریکٹرز کی مسلسل حمایت اور رہنمائی کے لیے ان کا شکریہ ادا کیا، جنھوں نے اِریڈا کی تاریخی حصول یابی کو حاصل کرنے میں اہم کردار ادا کیا ہے۔ انہوں نے اریڈا کی وقف ٹیم کی غیر متزلزل عہد بستگی اور انتھک کوششوں کے لئے بھی ستائش کی، جس کے سبب یہ تاریخی مالیاتی نتائج حاصل ہوئے ہیں۔
صدر جمہوریہ کا سکریٹریٹ
پریس بیان
نئی دہلی، 7 جولائی 2021، صدر جمہوریہ ہند نے وزیراعظم کے مشورے کے مطابق وزراء کی کونسل کے درج ذیل ارکان کے استعفے فوری طور پر تسلیم کرلئے ہیں:
- جناب ڈی وی سدانند گوڑا
- جناب روی شنکر پرساد
- جناب تھاور چند گہلوت
- جناب رمیش پوکھریال نشنک
- ڈاکٹر ہرش وردھن
- جناب پرکاش جاؤڈیگر
- جناب سنتوش کمار گنگوار
- جناب بابل سپریو
- جناب دھوترے سنجے شیام راؤ
- جناب رتن لال کٹاریہ
- جناب پرتاپ چندر سارنگی
- محترمہ دیباشری چودھری
۔۔۔۔۔۔۔۔۔۔۔
ش ح۔ا گ۔ن ا۔
U-6284
(
وزارتِ تعلیم
انسانی وسائل کی ترقی کے مرکزی وزیر مملکت جناب سنجے دھوترے نے یونیورسٹی گرانٹس کمیشن  کے تیارکردہ لائف اسکلس  نصاب کی شروعات کی
نئی دہلی 12ستمبر ۔انسانی وسائل کی ترقی کے مرکز ی وزیر مملکت جناب سنجے دھوترے نے یونیورسٹی گرانٹس کمیشن  کےتیارکردہ لائف اسکلس  نصاب کی آج نئی دلی میں شروعات کی ۔
اس موقع پر اظہار خیال کرتے ہوئے جناب دھوترے نے ہر انفرادی شخص کے اندر اجتماعی علم کے ایک حصے کے طور پر زندگی گزارنے کے طریقوں کو فروغ دینے کی ضرورت پر زور دیا۔ انہوں نے مختلف امتحانوں میں نمبر حاصل کرنے کے بارے میں موجودہ خوف کے مسئلے کو اجاگر کیا۔ انہوں نے کہا کہ امتحان کاخوف رکھنے والی اس طرح کی تعلیم سے تھوڑی اور کم مقدار میں پڑھنے اور رٹ کر یاد کرنے کی حوصلہ افزائی ہوتی ہے۔ جس سے آخر کا ر علم کے حصول میں نقصان ہوتا ہے۔ انہوں نے کہا کہ اصل زندگی میں انسان کے اندر یہ صلاحیت ہونی چاہئے کہ وہ اپنی زندگی میں پیدا ہونے والے مختلف قسم کے حالات سے نبرد آزما ہوسکے ۔لائف اسکلس کے نئے نصاب کی اہمیت کو اجاگر کرتے ہوئے انہوں نے کہا کہ یوجی سی کے اس اقدام سے ملک کی نوجوان آبادی کی اجتماعی صلاحیت میں یقیناََ بہتری پیدا ہوگی۔
بھارت میں ملازمت کی قابلیت رکھنے والوں ، صلاحیت سے آراستہ مثالی کارکردگی کا مظاہرہ کرنے والے گریجویٹوں ، پُرآسائش زندگی گزارنے کے لئے ضروری علم اور اخلاقیات کی معلومات رکھنے والے اعلی ٰ تعلیم یافتہ افراد کی بے حد مانگ ہے۔ اسی مقصد سے یونیورسٹی گرانٹس کمیشن نے کوالٹی مینڈیٹ اور اس کے مقاصدکا اجرا کیا ہے ۔یوجی سی کے کوالٹی مینڈیٹ کی منظوری 26سے 28 جولائی 2018 کے درمیان ہونےوالی وائس چانسلروں اور تحقیق نیز اختراع کے ڈائریکٹرو ں کی قومی کانفرنس میں دی گئی تھی۔لائف اسکلس  طلبا کے لئے اس کے اہم مقاصد میں سے ایک ہے ۔
یوجی سی کی تشکیل کردہ ماہرین کی کمیٹی نے انڈرگریجویٹ پروگرام کے لئے لائف اسکلس  کے سلسلے میں ایک نصاب تیار کیا ۔اس نصاب کا مقصد نوجوانوں کو اس معلومات ،ہنر مندی اور فطری موزونیت سے آراستہ کرنا ہے ،جنہیں موجودہ صنعت کے لئے بہترین صلاحیتیں سمجھا جاتا ہے۔اس سے ہر طالب علم کے اندر کی فطری صلاحیت کو تقویت ملتی ہے۔ لائف اسکلس ، مثلاََ بات چیت کی صلاحیت ، باہمی ہنر مندی ،وقت کا صحیح استعمال ، مسائل کو حل کرنے کی صلاحیت ،فیصلہ سازی کی صلاحیت ،قیادت کی صلاحیت اوردیانتداری طلبا کو ملازمت کے قابل بنانے کی صلاحیت کو جِلا بخشنے میں اہم رول ادا کرتے ہیں۔
لائف اسکلس  نصاب ان انسانی صلاحیتوں کا احاطہ کرتا ہے ،جو کوئی انفرادی شخص کلاس روم میں پڑھنے کے ذریعہ یا زندگی میں تجربات کے ذریعہ حاصل کرتا ہے اورجس سے اسے روز مرہ کی زندگی میں پیدا ہونے والے مسائل سے نمٹنے میں مدد مل سکے ۔ اس میں وہ اہم صلاحیتیں بھی شامل ہیں جو کسی شحص کے پاس اپنے آپ کو اور مجموعی طور پر معاشرے کو بہتر بنانے کے لئے اندرونی اور بیرونی طور پر ہونی چاہئیں۔ لائف اسکلس کو اختیار کرنا زندگی میں کامیابی اور معیار کے لئے ضروری ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4122
(Visitor Counter : 75
نائب صدر جمہوریہ ہند کا سکریٹریٹ
نائب صدر نے ان قوتوں سے خبردار رہنے کو کہا ہے جو ملک کے امن اور سالمیت کے لئے خطرہ ہیں
نائب صدر نے کہا کہ کسی بھی مذہب یا کلچر پر نکتہ چینی کرنا ہندوستان کی تہذیب نہیں ہے
ہر شہری کا فرض ہے کہ وہ ہندوستان کو کمزور کرنے ہر کوشش کو ناکام کرے اور قومی مفادات کی حفاظت کرے:نائب صدر
ہندوستان کی پارلیمانی جمہوریت اور تکثیری اقدار دنیا کے لئے نمونہ ہیں:نائب صدر
نائب صدر نے مجاہد آزادی اور صحافی جناب دما راجو پنڈاری ککشودو پرکتاب کی رسم اجرا انجام دی
نائب صدر جناب ایم وینکیا نائیڈو نے آج ان طاقتوں اور مفاد پرست عناصر سے خبردار رہنے کو کہا ہے جو تفرقہ پسند اانہ ایجنڈے کے ذریعہ ملک کے امن اور سالمیت کے لئے خطرہ ہیں۔ اس بات پر زور دیتے ہوئے کہ کسی بھی مذہب زبان یا کلچر پر نکتہ چینی کرنا ہندوستان کی تہذیب نہیں ہے، انھوں نے ہر شہری سے کہا کہ وہ ہندوستان کو کمزور کرنے کی ہر کوشش کو ناکام کریں اور متحد ہو کر ملک کے مفادات کی نگرانی کریں۔
نائب صدر نے کہا کہ ہندوستان کی تہذیبی اقدار ہمیں تمام ثقافتوں اور تہذیبوں کا احترام کرنے کا درس دیتی ہیں اور اکا دکا واقعات ہندوستان کی سیکولر اقدار کو زک نہیں پہنچا سکتے۔ بین الاقوامی اسٹیج پر ہندوستان کی ساکھ کو کم کرنے کی کوششوں کی مذمت کرتے ہوئے جناب نائیڈو نے اس بات کا اعادہ کیا کہ ہندوستان کی پارلیمانی جمہوریت اور اسکی تکثیری اقدار دنیا کے لئے نمونہ ہیں۔
مجاہد آزادی اور صحافی جناب داماراجو پنڈری ککشودو کی زندگی پر تحریر کی گئی ایک کتاب کی رسم اجراء ادا کرتے ہوئے جناب نائیڈو نے کہا کہ آزادی کا امرت مہوتسو ہمیں یہ موقع فراہم کرتا ہے کہ ہم جدوجہد آزادی کے دوران ہمارے رہنماؤں اور مجاہدین آزادی کی قربانیوں کو یاد کریں۔ جناب نائیڈو نے مصنف جناب یلاپرگدا ملکارجن راؤ کی کوششوں کو سراہا جو انھوں نے تحقیقی کام اور اس کتاب کی تیاری کے لئے کیں۔
گاندھی جی کی خدمات کو گیتوں اور ڈراموں کے ذریعہ تمام لوگوں تک پہچنانے کے لئے جناب داماراجو کی خدمات کو سراہتے ہوئے جناب نائیڈو نے میڈیا اداروں سے کہا کہ وہ خصوصی پروگراموں اور مضامین کے ذریعہ مجاہدین آزادی کی خدمات اور کوششوں کو اجاگر کریں تاکہ ہماری نوجوان نسل ہمارے رہنماؤں کی زندگی کے تجربات سے واقف ہو۔
نائب صدر نے نوجوانوں سے بھی کہا کہ وہ غریبی ، ناخواندگی ، سماجی عدم مساوات اور عورتوں کے خلاف جرم وزیادتی سے پاک ہندوستان کی تعمیر کریں اور یہی ہمارے مجاہدین آزادی کی خدمات کے تئیں اصل خراج عقیدت ہوگا۔ انھوں نے کہا کہ معاشرے میں کوئی بھی تقسیم چاہے وہ شہری اور دیہی علاقوں کے درمیان ہو ، سماجی درجوں کے درمیان ہو یا صنفی نوعیت کی ہو، اخرکار یہ ملک کو کمزور کرنے کا باعث بنتی ہے۔
جناب نائیڈو نے آزادی کی جدوجہد کے دوران اس خطے کے رہنماؤں کی کوششوں کو یاد کرتے ہوئے وزیر اعظم جناب نریندر مودی کی جانب سے حال ہی میں بھیما ورم ، آندھرا پردیش میں عطیم مجاہد آزادی جناب الوری سیتا رام راجو کے مجسمے کی نقاب کشائی کی تعریف کی۔
اس موقع پر نائب صدر نے سورن بھارت ٹرسٹ ، وجے واڑہ میں ہنرمندی کے فروغ کے مختلف پروگراموں کے تربیت یافتگان کو سرٹیفکیٹ تقسیم کئے آندھرا پردیش کے سابق وزیر جناب کامنی سرینواس، کتاب کے مصنف جناب یلاپرگدا ملکا رجن راؤ، سورن بھارت ٹرسٹ منیجمینٹ و دیگر اکابرین اور طلبا اس موقع پر موجود تھے۔
وزارتِ تعلیم
وزارت تعلیم اور پارکھ  نے ریاستوں اور مرکز کے زیرانتظام علاقوں کے ساتھ تجزیہ پر قومی سطح کی پہلی ورکشاپ کا انعقاد کیا
پارکھ کو این سی ای آرٹی کے تحت کے ایک ادارے کے طور پر قائم کیا گیا ہے۔ یہ ادارہ ریاستوں اور مرکز کے زیرانتظام علاقوں کے اسکولی بورڈ کو ایک مشترکہ پلیٹ فارم پر لانے کا کام کرے گا۔ وزارت تعلیم اور پارکھ کی طرف سے پہلے قدم کے طور پر آج نئی دلی میں ملک بھر کے بورڈوں کے اسکولی تجزیات، امتحانی مشقیں اور یکسانیت پر ایک ورکشاپ کا انعقاد کیا گیا۔ پارکھ ایک جامع نقطہ نظر تیار کرنے کی خاطر تمام متعلقہ شراکت داروں کے ساتھ بات چیت کیلئے ایک مشترکہ پلیٹ فارم کے طور پر کام کرے گا جس سے ایک منصفانہ تجزیاتی نظام کو یقینی بنایا ممکن ہوگا جو طلباء کے جائزے کے عمل میں کارکردگی اور یکسانیت میں ایکوئٹی کو فروغ دیتا ہے۔
اسکولی تعلیم اور خواندگی کے محکمے میں سکریٹری جناب سنجے کمار نے ورکشاپ کی صدارت کی۔ اس ورک شاپ میں وزارت تعلیم، سی بی ایس ای، این سی ای آرٹی، این آئی او ایس ، این سی وی ای ٹی اور این سی ٹی ای کے افسران نے شرکت کی۔ اس کے علاوہ ریاستی تعلیم کے سکریٹریز، ریاستی پروجیکٹ ڈائریکٹرس اسکول، ایس سی ای آرٹی اور ہندوستان میں ریاستی امتحانی بورڈز کے افسران نے بھی اس میٹنگ میں شرکت کی۔
شرکاء سے خطاب کرتے ہوئے جناب سنجے کمار نے بورڈ کی یکسانیت پر زور دیا۔ انہوں نے کہا کہ فی الحال ہندوستان میں تقریباً 60 اسکولی امتحانی بورڈز ہیں جو مختلف ریاستوں ؍مرکز کے زیرانتظام علاقوں میں کام کررہے ہیں۔ اس ورکشاپ کا مقصد ایک مربوط ڈھانچہ قائم کرنا ہے جو مختلف بورڈز یا خطوں کے درمیان طلباء کیلئے بلارکاوٹ منتقلی کو ممکن بنائے ۔ انہوں نے مزید کہا کہ اس میں نصاب کے معیارات ، گریڈنگ سسٹم اور مساوی طور طریقوں کو جوڑنا شامل ہیں تاکہ بورڈز کو حاصل معتبریت، سرٹیفکیٹ کی منظوری اور گریڈز کو بڑھایاجاسکے۔
ورکشاپ میں تعلیمی بورڈز کی مساوات پر کی گئی بحث پر توجہ مرکوز کی گئی۔ پرکھ کے تصور کے بارے میں متعدد اسٹیک ہولڈرز کو آگاہ کیا گیا۔ پروگرام کے دوران بحث ہمارے تعلیمی نظام میں رٹ کر امتحانات دینے کے مروجہ کلچر کا از سر نو جائزہ لینے کی ضرورت کے گرد گھومتی رہی۔ اس بات کا احساس بڑھتا جا رہا ہے کہ ہر طالب علم کی صلاحیتوں اورمضمرات کے مختلف جہتوں کو شامل کرتے ہوئے جامع تشخیص کرنا بھی اتنا ہی اہم ہے۔ اس کے علاوہ سکولوں اور بورڈز میں منصفانہ اور مستقل مزاجی کو یقینی بنانے کے لیے اچھی طرح سے ڈیزائن کیے گئے اور معیاری سوالیہ پرچوں کی ضرورت پر زور دیا گیا۔ اس کے علاوہ، ہر طالب علم کی پیشرفت کو مؤثر طریقے سے ماپتے ہوئے، زیادہ مشکل امتحانات کے بوجھ کو کم کرتے ہوئے، ابتدائی اور مجموعی تشخیص کے درمیان توازن قائم کرنے پر زور دیا گیا ہے۔ ورکشاپ میں سیکنڈری اور ہائر سیکنڈری بورڈز کے امتحانی نتائج کا تجزیہ بھی پیش کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔

(Visitor Counter : 66